
ГР. КРУМОВГРАД
Д О К Л А Д Н А   З А П И С К А

от Себихан Керим Мехмед -  кмет на Община Крумовград
ОТНОСНО: Даване на съгласие за кандидатстване с проектно предложение по процедура BG05SFPR001-2.005 „Подкрепа за ученици с таланти-2“ за предоставяне на безвъзмездна финансова помощ чрез подбор на проектни предложения в рамките на Приоритет 2 „Модернизация и качество на образованието“ на Програма „Образование“ 2021 - 2027 г.

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

На 20.05.2026 г. е отворена за кандидатстване процедура BG05SFPR001-2.005 „Подкрепа за ученици с таланти-2“ за предоставяне на безвъзмездна финансова помощ чрез подбор на проектни предложения в рамките на Приоритет 2 „Модернизация и качество на образованието“  на Програма „Образование“ 2021 - 2027 г.
Основната цел на процедурата е осигуряване на подкрепа на местно ниво за насърчаване на деца и ученици да демонстрират таланти в областта на STEM, изкуствата, културата, спорта и чуждите езици и да постигат по-високи резултати в обучението.

Дейностите и поддейностите, които ще получат подкрепа, включват:

Дейност 1. Подкрепа за развитие и изява на талантите на деца и ученици на местно ниво чрез участие в конкурси, състезания, олимпиади, кръжоци, работилници и други събития за насърчаване на талантите чрез осигуряване на:

 • подготовка на деца и ученици в областта на изкуствата, културата, спорта, STEM и чуждите езици чрез форми като обучителни и тренировъчни лагери, академии, майсторски класове, работилници, кръжоци, школи и др. (поддейност 1.1);

 • организиране и осигуряване участието на деца и ученици в събития за насърчаване на талантите на местно ниво като олимпиади, конкурси, състезания, включително състезания по професии, турнири, хакатони, STEM/научни и творчески фестивали/форуми, пленери, викторини, кръжоци, фестивали, работилници и др. и предоставяне на стипендии и материални поощрения за отличилите се деца/ученици, постигнали най-високи резултати (поддейност 1.2).

Поддейност 1.1 цели създаване на подходящи условия за откриване, насърчаване и развитие на талантите на децата и учениците на местно ниво, за повишаване на знанията и уменията им в различните области, както и условия за пълноценното им и активно участие в следващата фаза на организираните събития за насърчаване на талантите от индикативния календар. Това от друга страна ще подпомогне усъвършенстването на процеса на работата за развиване на талантите на местно ниво.

Организирането и участието на деца и ученици в събития съгласно индикативния календар на събитията по поддейност 1.2. представлява същинската фаза на реализиране на мерките за подкрепа и развитие на потенциала им чрез практическо приложение на знанията и уменията им в областта на изкуствата, културата, спорта, STEM и чуждите езици.

Минималният размер на БФП за проектно предложение е 51 130 евро, а максималният размер е 383 470 евро.
По настоящата процедура не се изисква съфинансиране от страна на кандидата и партньорите.

Съгласно условията за кандидатстване е необходимо Общинският съвет да даде съгласие за участие на община Крумовград като кандидат по проектно предложение по процедурата.
Крайният срок за подаване на проектните предложения е 21.07.2026 г.
Във  връзка с гореизложеното, на основание чл. 21, ал. 1, т. 23 и ал. 2 от Закона за местното самоуправление и местната администрация и изискванията на Процедура BG05SFPR001-2.005 „Подкрепа за ученици с таланти-2“ за предоставяне на безвъзмездна финансова помощ чрез подбор на проектни предложения по Програма „Образование“ 2021 - 2027 г.,  предлагам на Общински съвет - Крумовград да вземе следното

Р Е Ш Е Н И Е:

1. Дава съгласие Община Крумовград да кандидатства с проектно предложение по процедура BG05SFPR001-2.005 „Подкрепа за ученици с таланти-2“ за предоставяне на безвъзмездна финансова помощ чрез подбор на проектни предложения в рамките на Приоритет 2 „Модернизация и качество на образованието“ на Програма „Образование“ 2021 - 2027 г.
2. Упълномощава Кмета на Община Крумовград да предприеме необходимите действие по изготвянето и внасянето на проектно предложение, съгласно изискванията на процедура BG05SFPR001-2.005 „Подкрепа за ученици с таланти-2“ по Приоритет 2 „Модернизация и качество на образованието“ на Програма „Образование“ 2021 - 2027 г.
ВНЕСЪЛ:_________/П/__________








                         (СЕБИХАН МЕХМЕД)

Изготвил: ............../П/..................
Лейла Караибрям

Директор на дирекция „НЕПП“
Изготвил: .............../П/.................
Карамфилка Тюрдиева

Директор на дирекция “OСД“
Съгласувал: .............../П//..................

Неждие Акиф

Зам.-кмет на община Крумовград

Съгласувал: ............/П/.....................

Валерия Пехливанова

Директор на дирекция „НОП“
